Subject: შუქნიშნის მეთოდოლოგია
From: Amiran Gamkrelidze <[email-masked]>
To: Ekaterine Tikaradze <[email-masked]>, "[email-masked]" <[email-masked]>
Cc: Tamar Gabunia <[email-masked]>
Date: Fri, 05 Mar 2021 14:24:04 +0000

ქალბატონო ეკა,

მოგეხსენებათ, სამინისტროს და ცენტრის წარმომადგენლებს შორის გაიმართა კონსულტაცია ქვეყნის ე.წ. „შუქნიშანის“ შემუშავებისთვის მნიშვნელოვან ინდიკატორებზე, მათ დატვირთვასა და გრადაციაზე,
რაც ეპიდემიის პერიოდში მნიშვნელოვნად დაგვეხმარება სიტუაციის დინამიკაში შეფასებასა და ოპერატიული გადაწყვეტილებების მიღებაში.

კონსულტაციის შედეგად შეჯერებული იქნა „შუქნიშანის“ ვერსია, რომელიც სამინისტროს ჯგუფის მიერ პერიოდულად ჩვენთანაც ზიარდება - ევროკავშირისა და
ECDC-ის რეკომენდაციებზე დაყრდნობით შერჩეული ინდოკატორებით შემუშავებული რუკა:

ასევე, ზიარდება ცენტრთან კონსულტაციამდე სამინისტროს ჯგუფის მიერ წარმოებული 2 რუკა, სადაც შერჩეული ინდიკატორები ერთმანეთის ანალოგიურია, ხოლო განსხვავებულია 7 და 14 დღიანი ინციდენტობის მაჩვენებელი:

ვინაიდან „შუქნიშანის“ ეს ბოლო ორი რუკა მთელი საქართველოს ტერიტორიას, ამჟამინდელი ეპიდ-ვითარების მიუხედავად, წარმოაჩენს მწვანედ, რაც რეალურ სურათს არ ასახავს, ჩვენი მხრიდან კვლავ არის მოსაზრება, რომ შეტანილი ინდიკატორები საჭიროებს დამატებით
კორექტირებას და ურთიერთ-შეჯერებული ვერსიის ასახვას, სადაც გათვალისწინებული იქნება ერთი მხრივ - რეალობა და ასევე, საერთაშორისო არენაზე დაფუძნებული საუკეთესო პრაქტიკა. ვინაიდან ამჟამინდელი ინდიკატორებით შემუშავებული რუკები რეალურად ვერ ასახავს ქვეყნის ეპიდემიოლოგიურ
სიტუაციას, დაზუსტებას საჭიროებს თითოეული ინდიკატორის როლი და მისი ხვედრითი წილი საბოლოო პროდუქტის ჩამოყალიბებაში. გაუგებრობას იწვევს შეტანილი ინდიკატორების გრადაციები, რის შესაბამისადაც ენიჭება რეგიონებს ფერი, ასევე საყურადღებოა, რომ ისეთ მნიშვნელოვან ინდიკატორს,
როგორიცაა ინციდენტობა, საგრძნობლად ნაკლები ხვედრითი წილი აქვს სხვა კრიტერიუმებთან შედარებით, მაგ.: ტესტირების დადებითობის მაჩვენებელი, რომლის გაზრდა და შემცირება დროში მეტად მართვადია, ვიდრე ინციდენტობა.

ჩვენი მხრიდან გამოითქვა სურვილი, რომ მუშაობა „შუქნიშანზე“ კვლავ გაგრძელდეს, შეჯერდეს და გარკვეულწილად, მიდგომა დაკორექტირდეს, რათა მომავალში თავიდან იქნას აცილებული უზუსტო მონაცემების შედეგად მიღებული ნაკლებეფექტური და / ან არადროული ოპერატიული
გადაწყვეტილებები. ასევე, უმჯობესია, თუ ყველა უწყება გაითვალისწინებს ამ ინფორმაციას და შესაბამისად, ადვილად აღქმის, მოხმარებაში დისკომფორტისა და სხვა პრაქტიკული მიზნებისთვის, გაკეთებული იქნება ერთი რუკა. საბოლოოდ შერჩეული ინდიკატორების შესაბამისად ასახული ინფორმაცია
მნიშვნელოვანი დამხმარე იქნება ჯანდაცვის სამინისტროს ყველა დაქვემდებარებული დაწესებულებისთვის.

პატივისცემით,

ამირანი

ამირან გამყრელიძე,
მედ. მეცნ. დოქტორი, პროფესორი

დაავადებათა კონტროლისა და საზოგადოებრივი

ჯანმრთელობის ეროვნული ცენტრი

გენერალური დირექტორი

კახეთის გზატკეცილი 99, თბილისი 0198

ტელ.: +995 32 2192599

Email:
[email-masked]

www.ncdc.ge